廣州恆通巴士

係中國廣東廣州嘅巴士公司，2005年9月7號成立，總部喺天河區中山大道中1011號。

佢初期係間獨立嘅巴士公司，2007年1月25號喺花都成立咗分公司。同年，廣州政府為解決公交企業嘅惡性競爭同巴士公司數量越嚟越多嘅問題而整合巴士資源。恆通巴士喺2009~2010年同二汽巴士、新世界、新福利、冠忠、興華巴士合併成而家嘅第二巴士公司。雖然收購之後，站牌重用各間公司嘅名，而汽車換成第二巴士裝飾係從2007年11月13號開始刮起浪潮。而家除咗花都同從化、增城、廣州地區內嘅區際班車重保留用「恆通」嘅撈稿之外，其他區啲恆通屬下嘅巴士都統一改嗮「第二巴士」嘅字樣。

花都嘅分公司喺2013年6月俾第二巴士劃分到二汽入面。

口號
 恆久相伴，通達四方。

類:廣州執咗笠嘅公司
類:廣州巴士